CELEX: C2006/074/47
Language: da
Date: 2006-03-25 00:00:00
Title: sag T-447/05: Sag anlagt den  22. december 2005  — Plantations de Mbanga mod Kommissionen

25.3.2006   
            
            
               DA
            
            
               Den Europæiske Unions Tidende
            
            
               C 74/24
            
         Sag anlagt den 22. december 2005 — Plantations de Mbanga mod Kommissionen
   (sag T-447/05)
   (2006/C 74/47)
   Processprog: fransk
   Parter
   
      Sagsøger: Société des plantations de Mbanga (SPM) SA (Douala, Cameroun) (ved avocats P. Soler Couteaux og S. Cahn)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens forordning (EF) nr. 2015/2005 af 9. december 2005 om import af bananer med oprindelse i AVS-landene under det toldkontingent, der blev åbnet ved Rådets forordning (EF) nr. 1964/2005 om toldsatser for bananer, i januar og februar 2006 annulleres.
            
         
               —
            
            
               Kommissionen og Rådet tilpligtes at betale sagens omkostninger.
            
         Søgsmålsgrunde og væsentligste argumenter
   I forbindelse med ændringer af reglerne vedrørende kontingenter for samhandelen med tredjelande, der udgør en del af foranstaltningerne vedrørende markedsordningen for bananer, har Rådets forordning nr. 1964/2005 af 29. november 2005 (1) blandt andet tildelt Kommissionen kompetence til at vedtage foranstaltninger til nævnte forordnings gennemførelse samt overgangsforanstaltninger vedrørende forvaltning af toldkontingentet for import af bananer med oprindelse i AVS-landene. I den forbindelse har Kommissionen i sin forordning nr. 2015/2005 af 9. december 2005 (2), for månederne januar og februar 2006, opretholdt de tidligere regler for tildeling af importlicenser på grundlag af historiske referencemængder (3), således som det oprindeligt var bestemt ved forordning nr. 896/2001. Den nævnte forordning nr. 2015/2005 påstås med dette søgsmål annulleret.
   Til støtte for sit søgsmål gør sagsøgeren gældende, at forordning nr. 2015/2005, idet den i artikel 3 og 4 fastlægger en ordning for tildeling af importlicenser, der er baseret på historiske referencemængder og på indførelsen af ikke-traditionelle importører, er i strid med:
   
               —
            
            
               De almindelige bestemmelser, der omfatter bananmarkedet.
            
         
               —
            
            
               Filosofien og principperne fastsat i fællesskabsforanstaltningerne inden for den fælles landbrugspolitik, den fælles markedsordning for bananer samt de i den omhandlede fællesskabslovgivning fastsatte bestemmelser.
            
         
               —
            
            
               De i artikel 81 og 82 EF fastsatte principper, idet forordningen gør det muligt for tidligere importører at foretage kollektivt misbrug af deres dominerende stilling, som de ifølge sagsøgeren tildeles ved forordningsteksten, og idet den ligeledes favoriserer andre konkurrencebegrænsende fremgangsmåder på det fælles marked for bananer.
            
         
               —
            
            
               De i artikel 87 EF fastsatte principper, idet forordningen har til følge, at der selektivt tildeles visse traditionelle importører, der historisk har været vigtige, en betydelig økonomisk fordel, der har mulighed for at drage fordel af videresalg af licenser, der uberettiget er opnået omkostningsfrit.
            
         
               —
            
            
               Proportionalitetsprincippet, idet forordningen ikke giver mulighed for etablering og udvikling af ikke-traditionelle importørers troværdige og levedygtige aktiviteter, idet disse kun kan eksistere, hvis de støtter sig til en traditionel importør. Sagsøgeren gør i øvrigt gældende, at den forordning, der påstås annulleret, heller ikke giver mulighed for, at AVS-bananproducenter på rimelig måde kan drage fordel af den præference, der er tildelt AVS-bananer, idet ordningens fordele i for høj grad kommer visse traditionelle importører, der historisk har været vigtige, til gode.
            
         
               —
            
            
               Princippet om forbud mod forskelsbehandling, idet forordningen anvender en tilsyneladende rimelig ordning for alle traditionelle AVS-importører, selv om den faktisk på uberettiget vis favoriser visse traditionelle importører, der historisk har været vigtige.
            
         Endelig gør sagsøgeren til støtte for sine påstande gældende, at princippet om den berettigede forventning og retten erhvervsudøvelse er blevet tilsidesat.
   
      (1)  Rådets forordning (EF) nr. 1964/2005 af 29.11.2005 om toldsatser for bananer, EUT L 316 af 2.12.2005.
   
      (2)  Kommissionens forordning (EF) nr. 2015/2005 af 9.12.2005 om import af bananer med oprindelse i AVS-landene under det toldkontingent, der blev åbnet ved Rådets forordning (EF) nr. 1964/2005 om toldsatser for bananer, i januar og februar 2006, EUT L 324, s. 5.
   
      (3)  Der af sagsøgeren anfægtes i sag T-128/05, der verserer for Retten.